CONTRA-IN FOS 

_ Butlletí Setmanal de Contra-lnformació _ 

N úmero 332. Setmana del ]6 al 22 de juny de 2004 

Fe d'errates.- En el butlletí anterior, apareix una citació amb el nom de l'Alcalde de Sabadell com ajoan Bustos. El nom verdader és Manuel Bustos; Joan Bustos fou el corresponsal de Catalunya Ràdio al País Valencià que morí mentre investigava el cas de les noies d'Alcàsser. 


Criminautzació dels moviments socials 


PERFORMANCE TEATRAL I PENJADA DE PANCARTES VIGILADES PELS ANTIAVAL0TS 

Denuncien a les portes de l'Ajuntament 
la seva repressió al voltant dels encausats 
antifeixistes del 12 d'octubre de 3999 


Demanen la solidaritat per afrontar un possible inarés a presó 


Barcelona.- El dilluns 14 de juny al matí la 
hipocresia del consistori barceloní va ser 
denunciada des de la mateixa plaça Sant 
Jaume. L’Assemblea de detinguts i detin¬ 
gudes el 12 d'octubre varen convocar un 
acte a les portes de la seu central de l’ajun¬ 
tament. Dues persones es varen enfilar ales 
faroles que hi ha just davant les portes 
davant la sorpresa dels dos agents de la 


guàrdia urbana que ho veien des de la porta 
i que ho varen intentar impedir sense acon- 
seguir-ho. Un cop enfilats hi varen desple¬ 
gar una pancarta. Paral·lelament una 
trentena de persones es concentraven amb 
altres pancartes on es podia llegir coses 
com: "El seu diàleg és presó" o "La pau del 
Fòrum és la nostra guerra”. 

Tot seguit s’hi va fer una performance teatral 


on s'escenificava les farses judicials que han 
envoltat durant els últims anys els processos 
contra els i les antifeixistes. Una jutgessa 
parodiada condemnava a presó a tots els 
antifeixistes mentre absolia als membres de 
grups neo-nazis tot i haver comès actes molt 
més greus, com pallisses, homicidis i atemp¬ 
tats incendiaris contra centres socials. 
Darrera d'una escenografia de cartró on es 
llegia "L'ajuntament de Barcelona empres¬ 
ona antifeixistes” s’hi col·locaven tots i 
totes les antifeixistes mentre cridaven con¬ 
tra la hipocresia municipal de partits com el 
PSC, IC i ERC, que l'any 1999 es varen per- 
sonar judicialment contra els i les 
detingudes després dels fets del 12 d'oc¬ 
tubre a la carretera de Sants. Finalment 
varen llegir un comunicat i varen entregar 
una gran bola de pres als agents de la guàr¬ 
dia urbana per tal de ser entregada a l’al¬ 
calde Joan Clos i als tinents d'alcaldia Jordi 
Portabellai ImmaMayol. 

El procés i les conseqüències 
Recordem que el procésjudicial del 12 d'oc¬ 
tubre de l’any 1999 ja es troba en fase exe¬ 
cutòria, cosa que vol dir que poden dema¬ 
nar l’ingrés a presó o el pagament de penes 
multa en qualsevol moment. En total són 18 
les persones condemnades, ld'elles a 4 anys 
de reclusió i les altres a 2 anys. A més també 
els condemnen a penes-multa i a indem- 



Pancarta desplegada mentre es feia la paròdia de judici a les portes del consistori barceloní. 


NOU EPISODI REPRESSIU DEL TRIPARTIT 


La Consulta es durà a terme el proper diumenge 20 

La Delegació del Govern 
ordena la confiscació 
de les taules de la 
Consulta Social Europea 


Barcelona.- Davant l'impediment de realitzar 
la Consulta Social Europea el passat diumen¬ 
ge dia B, els organitzadors de la mateixa han 
llançat una nova convocatòria de cara el pro¬ 
per diumenge 20. Dimarts 15 s'ha convocat 
una roda de premsa a Pla de Palau on s'expli¬ 
carà la posició dels grups promotors front els 
fets, que descriuen de la següent manera: «La 
Consulta Social Europea, que s'havia de portar 
a terme a 89 punts a tot Catalunya, ha estat 
desmantellada en gran mesura al llarg del 
matí del diumenge B per part d'efectius de la 
policia nacional i dels mossos d'esquadra. La 
Prefectura Superior de Catalunya, basant-se 


nitzacions vàries. Dues de les persones con¬ 
demnades es plantegen no pagar la pena- 
multa i han obert un debat sobre aquestes 
situacions, amb la conclusió de fer una crida 
a la solidaritat per donar suport als i les 
represaliades. Necessiten diners per fer un 
pot de resistència i el compte corrent és 
20B-0232-15-01D05B573, també han editat 
material per vendre des de l'Assemblea de 
detinguts/des, podeu passar pel c/Jocs 
Florals 42 per recollir-lo. Volen fer difusió per 
tots els mitjans de la situació, així com exigir 
l'indult per tots i totes les condemnades. 

Contra-InfosB/ 6/ 04 


en una resolució de la Junta Electoral Central, 
insta a aixecar tots els punts de consulta, 
identificar les persones i incautartot el mate¬ 
rial De les 89 taules que es pretenien 
instal·lar, 8 ja no han arribat a fer perquè hi 
havia prohibició expressa en aquella població. 
A les altres poblacions, on no hi havia aquesta 
prohibició, 46 taules han estat desmantel¬ 
lades, principalment a Barcelona. A migdia, es 
mantenen encara 33 taules (a Santa Coloma 
de Gramanet 24 taules, 2 a Barcelona, 1 a 
L'Hospitalet del Llobregat, la Lleida, la Llicà 
de Vall i 4 a Cardedeu). A la resta de l'Estat la 
situació és similar, gairebé totes taules han 
estat retirades per la policia a Santiago de 
Compostela, Astúries, Castella León, Castella 
La M ancha, M adrid i Palència. Sembla ser que 


la Consulta continua a Andalusia, Aragó, 
Balears, València i Múrcia. En molts punts, la 
policia fins i tot ha impedit que s'instal·lessin 
els punts de consulta. Tot i que, en la majoria 
de casos, els punts de consulta eren llunys 
dels col·legis electorals, la policia ha actuat 
sense donar cap opció, desmantellant la 
majoria dels punts de consulta i retirant tot el 
material; aquesta actuació dels cossos polh 
cíals ha estat especialment intensa a la ciutat 
del diàleg, de la participació ciutadana i del 
Fòrum, Barcelona. (...) En aquesta Consulta 
Social Europea no es pretenia influir en el vot 
dels ciutadans i ciutadanes, sinó posar sobre 
la taula la necessitat de debatre, públicament 
i de la forma més àmplia possible, temes com 
la democràcia participativa, les despeses mil¬ 
itars, el model energètic, la distribució de la 
riquesa o el problema de l'habitatge; de la 
mateixa manera cal fer amb la Constitució 
Europea, tot i que sembla clar que es vol 
reprimir qualsevol intent de debatre al voltant 
d'aquest tema. Com ja es va evidenciar l’any 
2000, amb la Consulta Social per l'Abolició 
del Deute Extern, les Consultes Populars NO 
interfereixen en els processos electorals; en 
aquella ocasió, amb més d'un milió de vots, la 
Consulta es va celebrar tot i la il·legalització 
de la Junta Electoral Central. En aquella 
ocasió, era un govern del PP qui prohibia la 
consulta; ara, potser paradoxalment per 
alguns, és sota el Tripartit i el govern del PSOE 
que es fa efectiva aquesta repressió.» 

Consulta Social Europea 15/ 6/ 04 



Activistes penjats des dels arbres de la Rambla per promoure la participació a la consulta. 























Cap persona és il·legal 


Convocatòria a una nova assemblea 

La Sots-Delegació del Govern es nega a escoltar 
les reivindicacions del les persones immigrades 

Barcelona.- El passat dissabte 12 de juny es silenci administratiu positiu en tots els casos. L'obligació de les forces d’ordre públic és la 


van manifestar pel centre de Barcelona els 
col·lectius d'immigrants. La manifestació va 
acabar a l'església del Pi, per tal debatre els 
punts a tractar en una reunió amb la sub-del- 
egació del govern aquest dimarts 15. Després 
de nombroses intervencions l'assemblea, 
d'unes 750 persones, va arribar a l'acord d'en- 
trevistar-se amb el Sots-delegat del govern 
per expressar les següents reivindicacions: 

1- Expulsions: 

Anul·lació dels expedients d'expulsió oberts 
arran dels tancaments i de les ordres d'ex¬ 
pulsió incoades davant l'entrada en vigor del 
nou Reglament i no derivades d'haver comès 
delictes. El Dret a reivindicar el que es creu 
just està recollit en un estat de Dret, mentre 
que les ordres d'expulsió impedeixen la reg¬ 
ularització de les persones. 

2.- Ineficàciesadministrativa: 

Es demana la dotació de personal suficient i 
l'apertura de tots els registres per la presen¬ 
tació de documents. Eliminació del requisit de 
presència, la cita prèvia i el reconeixement del 


3. - Regularització d’immigrants sense papers: 
Considerem inacceptable que es requereixi 3 
anys d'estada +oferta de treball +familia o 
bé 5 anys + oferta, així com insuficient la 
"regularització per arraigament laboral", 
sobretot si es demana l’oferta de treball, ja 
que moltes persones es troben treballant 
com a temporeres, construcció servei famil¬ 
iar o de viuen gràcies a la familia i no poden 
aportar l'oferta. Considerem necessari: elim¬ 
inar el requisit d'estada, ja que això fomenta 
l'estada irregular i que s'inclogui la regular¬ 
ització per arraigament escolar o acadèmic, 
així com a les persones que residien al terri¬ 
tori abans de l'entrada en vigor del 
reglament de la llei. Proposem la constitució 
d'una comissió d'experts de les Administra¬ 
cions i les Organitzacions d’Immigrants per 
el·laborar un document que, d'acord amb 
aquestes premisses, faci fluïda la regular¬ 
ització de les persones immigrades que 
viuen al territori espanyol. 

4. - Assetjam ent policial: 


persecució de delictes, i no la detenció o 
investigació d’indocumentats. Suspensió de 
les detencions massives d'indocumentats. 

5.- Llei d'estrangeria: Immediata restitució 
dels Drets Fonamentals d’expressió, reunió, 
afiliació, vaga i manifestació per totes les 
persones immigrades i la derogació de la 
l'actual Llei d'Estrangeria. 

A la reunió d'aquest matí el sots-delegat ha 
afirmat que l'assemblea no representa ningú i 
s'ha negat a escoltar les reivincacions de les 
persones immigrades, mentre els sindicats 
grocs van pactant que hi hagi persones il·legals. 
Donen suport a l’Assemblea d'Immigrants les 
següents entitats: 9 Barris Acull, ACO (Acció 
Catòlica Obrera), Apropem-nos (Xarxa Ciuta¬ 
dana), CGT, Cristianisme al Segle XXI, Entre- 
pobles, FAVB, IAC (Intersindical Alternativa de 
Catalunya),Justícia i Pau, SOS Racisme. Es con¬ 
voca a una nova Assemblea: dijous a les 8 a 
l’església de Sant Agustí (cl Hospital) per tal 
de decidir les noves actuacions després de la 
reunió-farsad'avui. Contra-lnfos 15/ 06/ 04 


Agressións feixistes a Reus i a Girona 

Col·lectius d'ambdues ciutats denuncien la creixent 


presencia de simbolo 

Reus I Baix Cam p.- Al llarg de les darreres set¬ 
manes han aparegut a la ciutat octavetes i 
pintades amb missatges com «Lucha con 
nosotros para conseguir una gran Espana 
blanca y pura» i «Necesitamostu ayuda para 
limpiar Espana», totes sota el nom del Partit 
Contra la Immigració. Paral·lelament la CGT 
ha denunciat que un grup de 15 joves amb 
símbols nazis va amenaçar a vàries persones 
i va perseguir amb barres de ferro a un immi¬ 
grant. Des del Casal Despertaferro de Reus i 
el Club Esportiu Despertaferro han condem¬ 
nat els fets succeïts: «ens solidaritzem amb 
totes aquelles persones i col·lectius que han 
estat víctimes d'aquests o s'han pogut sentir 
amenaçades per l’acció d'unes persones que 
"diuen" defensar unes idees dogmàtiques i 
caduques. N o podem tolerar aquest tipus de 


ia feixista als carrers 

comportaments ni la persecució de col·lec¬ 
tius concrets de la nostra societat.» 

Girona.- El passat dissabte 12 de juny al 
vespre, el Casal Independentista El Forn de 
Girona va patir un atac per part d'un grup de 
cinc persones amb indumentària feixista i 
armats amb bats de beisbol i navalles. El 
mateix casal ha enviat un comunicats on 
explica els fets: «Pels volts de dos quarts de 
nou del vespre aquest grup de feixistes van 
amenaçar i increpar unes noies menors d'e¬ 
dat que passejaven pel Barri Vell. Les noies, 
simpatitzants independentistes, es varen 
refugiar atemorides al casal. Poca estona 
després, quan a l'interior del local només hi 
havia dos socis de l'entitat menors d'edat, els 
feixistes - tenint localitzat el casal- varen 
aparèixer tot intentant esbombar la porta. 


Afortunadament, ambdós joves varen poder 
travar la porta i avisar un gran nombre de 
simpatitzants de l'esquerra independentista 
i antifeixista. En l'atac, els feixistes varen 
destrossar un dels vidres de la porta d’entra¬ 
da. Poca estona després ja s'havien congre¬ 
gat entorn del casal una seixantena de per¬ 
sones amb solidaritat amb el casal i per pre¬ 
venir qualsevol altre atac del grup de feix¬ 
istes. Els agressors foren localitzats a l'en¬ 
torn del Barri Vell però varen amenaçar els 
independentistes amb navalles. Sabem que 
més entrada la vesprada els feixistes varen 
ser detinguts pels Mossos d’Esquadra». El 
Casal en el seu comunicat també vol fer 
notar la impunitat amb què actuen aquests 
grups ja que el mateix dissabte, es van poder 
veure a la rambla de la ciutat adhesius fets 
d'impremta on s’hi feia apologia del totali¬ 
tarisme nazi. Dilluns 13, un representant del 
Casal va presentar una denúncia als jutjats 
per fer constar l'ataci i la intimidació dels 
fets de dissabte. 

El Forn + Contra-lnfos 15/ 6/ 04 


OKUPACIÓ I CENTRES SOCIALS 


La data límit per Au-Bei és el proper 2 dejuliol, per l'Hamsa el dia 8 

El centre social Hamsa i la vivenda d'Ali-Bei 


La 


IMPUNITAT A LES CIM ERES 



Després dels greus fets d'Evian 

«Que no ens tallin 


seran desallotjades abans del 8 de juliol 

Sants/ Barcelona- A principis de la setmana Demanen també recolzament a les convo- 


anterior va arribar al jutjat que instrueix el 
cas l’Hamsa un escrit de la Jefatura Superior 
de Policia. La Policia assegura que farà efec¬ 
tiu el desallotjament en el període d'un mes: 
del passat 7 de juny al 7 de juliol. A més 
explica que hi ha persones parapetades a 
l'interior de l'edifici per impedir el desallot¬ 
jament i menciona fins i tot la presència de 
tendes de campanya penjants que poden 
posar en perill la seguretat dels propis ocu¬ 
pants. A més considera que la menor presèn¬ 
cia de gent al centre social, així com la final- 
ització de les classes a l'escola de davant del 
centre social facilitarà la planificació i execu¬ 
ció del desallotjament. Des de l'Hamsa 
demanen que durant les properes setmanes 
s'estigui especialment alerta de noves notí¬ 
cies i es difonqui a tot arreu que volen acabar 
definitivament amb aquest projecte de 8 
anys de centre social okupat i autogestionat. 
L'objectiu és aconseguir tenir capacitat de fer 
visible el rebuig al desallotjament, "de tren¬ 
car amb el seu silenci de morts". 


catories que sorgeixin aquests dies i despres 
del desallotjament, perquè "ens prenen 
quelcom que és nostre, que hem costruït 
entre moltíssima gent i que se'nsfa una eina 
útil i necessària". 

Recordem a més, que ja són públiques 2 
convocatòries pel dia que s'efectuï el desal¬ 
lotjament: a les lldel matí a la Pça de l'Àn¬ 
gel (sortida metro Jaume I) i a les 7 de la 
tarda a plaça de Sants. 

Mentrestant el centre social segueix amb el 
seu funcionament habitual i, ara més que 
mai, qui el necessiti o hi vulgui fer alguna 
activitat està convidat a passar-s'hi. 

Eixample Dret/ Barcelona.- D'altra banda, el 
proper dia 2 juliol finalitza el plaç establert 
a l’ordre de desallotjament oberta que exis¬ 
teix contra dels blocs 100 i 102 d'Ali Bei. 
Recordem que el dia que s'efectui l'esmen¬ 
tat desallotjament hi ha convocada una con¬ 
centració a la parada de metro Marina <L1> 
mentresduri la resistència. 

Hamsa + Contra-lnfos 15/ 6/ 04 


els nostres drets, 
contra la impunitat 
en el Pont Aubonne» 

Barcelona.- «El 28 de juny es jutgen tres 
activistes implicats en els fets del pont 
d'Aubonne durant la Cimera del G8 a Evian. 
Els responsables materials i intel·lectuals 
dels fets continuen impunes. El grup de 
recolzament als activistes implicats en els 
fets del pont Aubonne ens posem en con¬ 
tacte amb vosaltres per convidar-vos a par¬ 
ticipar en aquesta campanya i mostrar el 
vostre recolzament. Podeu participar: 
■Enviant a les autoritats suïsses la Carta de 
Recolzament a la campanya i a les seves 
demandes. En aquest document s'expliquen 
elsfets i la situació actual. 

■Podeu enviar per fax només de la tercera 
plana que resumeix les exigències de la 
campanya. 

■Realitzant accions descentralitzades, el 23 
de juny, dia d'acció global contra la impuni¬ 
tat al Pont d’Aubonne, davant les ambaix¬ 


PRBOS I PRESES EN LLUITA 


Els funcionaris varen torturar presos segons els seus familiars 

La Generalitat obre ara una investigació 
sobre les agressions a presos en 
represàlia del motí de Quatre Camins 

Citen un informe de l'Observatori del Sistema Penal de la Ub 


Barcelona.- La Conselleria de Justícia de la 
Generalitat ha obert un expedient, d'infor¬ 
mació reservada, per investigar les agres¬ 
sions i tortures que van patir els presos 
represaliats després del motí que es va pro¬ 
duir el 30 de maig a la presó de Quatre 
Camins, amb dispersions a d'altres centres. 
La Conselleria ha remès al Jutjat d'Instrucció 
núm. 3 de Granollers almenys 8 denúncies 
de presos per tortures i pallisses per part 
dels carcellers, així com diversa docu¬ 
mentació aportada per l’Observatori del 
Sistema Penal i els Drets Humans de la UB. 
Sembla que ara volen rentar la imatge dels 
cossos de seguretat i el sistema penitenciari. 
Recordem que últimament dues denúncies 


presentades vinculades amb la repressió han 
acabat, impunement, amb l'absolució. D'una 
banda s'ha absolt els assassins d'un pres 
després d'una pallissa a la presó de Brians i, 
d'altra banda, també han estat absolts els 
mossos denunciats per una pallissa a la 
comisaria de Roses. Mentrestant han fet 
dimitir el Director del Centre Penitenciari 
de Tarragona per unes declaracions on afir¬ 
mava que se sap que hi ha carcellers que 
introdueixen droga a les presons. Només 
són capaços de condemnar un mosso 
d'esquadra, que mata la seva muller i sogra, 
degut a la sensibilitat de l'opinió pública que 
provoquen les agressions a dones. 

Contra-lnfos 15/ 06/ 04 


ades i consolats suïssos. Es important que 
quan envieu el fax ens ho feu saber escriv¬ 
int a aubonne@moviments.net» 

Per més informació o per obtenir la Carta 
de Recolzament a www.aubonnebridge.net. 

Contra la Impunitat a Evian 15/ 6/ 04 

Pres en vaga de fam a Alacant 

Villena/Alacant.- José Pérez Reyes, que es 
troba pres al centre penitenciari Alicante II, 
fa ja 14 anysque compleix condemna i d'ells 
5 en espera d'un permís que mai no arri ba. El 
passat 25 de maig escribia una carta a la 
gent d'Alacant Contralnfos en la què expli¬ 
cava que cumplia 11 dies en vaga de fam i 
havia perdut aleshores 7 quilos de pes. José 
reclama que es respectin els seus drets. El 
seu correu és retingut, li retornen les cartes 
que escriu, no li fan arribar el periòdic de la 
CNT. Explica que dins de la presó ha tingut 
multitud de problemes a causa de les seves 
idees llibertàries. Recentment ha estat can¬ 
viat de mòdul i de moment no s'ha pogut 
conèixer la seva nova ubicació i el seu estat 
de salut actual. Des d'Alacant ens informen 
que la situació de José és crítica i demanen 
idees i iniciatives per donar-li suport. 

Contra-lnfos 25/ 6/ 04 





L\ CIM ERA DE GUADALAJARA PORTA CUA 


12 ordres de presó sense fiança a Guadalajara 

Guadalajara/ Mèxic- Dues setmanes després de lacimera 29 persones continuen empreson¬ 
ades. D’elles 12 estan acusades de robatori i no tenen, per tant, opció a la llibertat sota 
fiança. Les altres 17 continuen empresonades ja que no hi ha prou diners per pagar les 
fiances. També 4 menors es troben retinguts al jutjat tutelar de menors. En els àmbits de 
suport als i les empresonadeses tem que serà molt difícil que tothom pugui sortir en lliber¬ 
tat i es parla de que el govern, amb la seva postura inflexible, vol aplicar un càstig exemplar 
i està mantenint un autèntic pols polític. A Guadalajara es continuen fent manifestacions i 
cada dia la premsa parla del tema. Hi ha diferents números de comptes corrents per despe¬ 
ses i fiances judicials, per a qui pugui co-laborar, aquí en teniu un: BBVA 1253808386 a nom 
de Afra Citlalli Mejía Lara. Si algú fa un ingrés cal que ho confirmi al correu electrònic: 
enlace@otromayoguadalajara.org Corresponsalia M èxic Contra-lnfos 15/ 6/ 04 


Dimecres 16 de juny a les 17h,Gran Via Carles III 94 

Concentració al consulat irlandès 


Protesta Del iudici contra Marv Kelly, activista antimilitarista 



Divendres 18 de juny 19h plaça del Rellotge de Santa Coloma 

Marxa contra la impunitat 



Dissabte 19 de juny durant tot el dia a Barcelona 

Jornada de rebuig al Fòrum 


10h Paradetes informatives i exposicions al Portal de l'Àngel 
17h Bloc contra empreses de la guerra a P. de Gràcia (Pedrera) 
19:30h Manifestació contra el Fòrum a plaça Universitat 


Diumenge 20 de juny 1130 del matí a l'Estació de Renfe 

No volem el 4rt cinturó 



Diumenge 20 de juny arreu de la geografia de l'Estat espanyol 

Consulta Social Europea 


Després d'haver estat il·legalitzada torna a sortir amb més forca 


La LLUITA DEL POBLE PALESTÍ 


Es suspèn un acte de 
l'Embaixada d'Israel a 
Saragossa per una 
"cyber-protesta" 

Saragossa - El passat dimarts 8 de juny esta¬ 
va programada una conferència titulada 
"Israel, crisol de las culturas" a la Casa de les 
Cultures de Saragossa i impartida pel repre¬ 
sentant de l’embaixada d'Israel. Tot i que 
s'emmarcava dins l’actuació Sefarat-Aragón, 
que pretén recuperar i explicar el passat 
jueu a l'Aragó, diverses organitzacions 
havien denunciat que en aquest cas la con¬ 
ferència pretenia ser una defensa encober¬ 
ta de les darreres actuacions del Govern 
Israelí a Palestina. Degut a això, aquestes 
entitats havien engegat una campanya d'en¬ 
viament d'e-mails, que va ser molt secunda¬ 
da. El mateix dimarts, la Concejalía de 
Acción Social y Cooperación al Desarrollo 
va comunicar al Colectivo de Objeción y 
Antimilitarismo (MOC), que la conferència 
havia estat suspesa degut a la quantitat d'e- 
mails de protesta rebuts. Els qui van convo¬ 
car la protesta volen agrair ara la partici¬ 
pació de tothom en la difusió de la mateixa. 

COA-MOC+Contra-lnfosl5/ 6/04 


Butlletí setmanal 

Gdntra-Infos 


tel: 93.442.62.53 

CORREU electrònic: 
«zitzania@sindominio.net» 


Invasió d’Irac: 
la massacre continua 


11.843 

CIVILS IRAQUIANS ASSASSINATS DESDEL20 DE MARÇ 


4.225 

MILITARS DE LA COAUCIÓ INVASORA FERITS 

963 

SOLDATS DE LA COAUCIÓ INVASORA M0RT5 

(12 durant l'última setmana) 


httpy / www.espaiobert.net 

(Aquí pots trobar la butl eta per fer-te soci) 


Repressió 


Defensa dels espais naturals 


Judici a quatre joves de 
M ataró per pintar un mural 


Mataró/ El Maresme.- Aquest dimarts 15 al 
matí ha tingut lloc el judici contra 4 joves, 
tres d’ells membres de l'organització inde¬ 
pendentista Maulets, veïns de Mataró, que 
van ser detinguts el 6 de desembre de 2000. 
Una trentena de persones es van concentrar 
davant dels jutjats per donar suport als 
acusats. Tal i com van donar a conèixer el cas 
als mitjans de comunicació, no han dubtat 
en admetre davant de la jutgessa que van ser 
detinguts mentre realitzaven sense permís 
municipal un mural "Contra la Constitució 
espanyola i per la llibertat dels Països 
Catalans". Un mural artístic, que en cap cas, 
segons la seva versió, suposava empitjorar 
l’estat del mur original. 

La versió policial parlava d'un suposat avalot 
dels joves contra els agents per tal d'agredir- 
los, després d'haver-los proferit tot tipus 
d'insults i amenaces. Arran d'això, la petició 
del ministeri fiscal arribava als 2 anys per 
cada acusat i 30 0 0 euros en conjunt pels 
delictes d'atemptat i lesions, a més de diver¬ 
sos càrrecs per danys i deslluïment de 
mobiliari urbà. La defensa dels joves, per 
contra, ha posat l'accent en l'exageració de 
les peticions fiscals ja que, com s'ha testi¬ 
moniat durant la vista, foren els policies els 
qui agrediren els joves i no al revés. 

A les declaracions dels quatre inculpats, han 
seguit els relats del 5 policies, incloent el del 
cap de l'operatiu, i tres testimonis més de la 
defensa: les seves versions han estat total¬ 
ment diferents, originant greus contradic¬ 
cions per part de la policia. 

Els encausats no descarten que aquell oper¬ 
atiu estigués planificat degut a la violència 
gratuïta emprada. Els encausats en respons¬ 


abilitzen l'Ajuntament. Segons han de¬ 
mostrat avui al tribunal, els Maulets fins 
aquella data no demanaven cap permís, 
havent estat sovint identificats per la policia 
pera posteriors atestats i possibles sancions 
administratives. En canvi aquell dia, 
l'actuació policial va canviar. Aquell 6 de 
desembre van trobar-se dues vegades. La 
primera, eren a punt d'iniciar un mural sobre 
una paret de propietat privada, per la qual 
cosa, a petició de la policia municipal, els 
Maulets van recollir pintures i van marxar. 
Després però, quan ja duien unes hores pin¬ 
tant sobre un mur d'un carreró propietat de 
l’Ajuntament, els joves es van veure 
envoltats per 9 agents uniformats amb 
intencions molt diferents a les habituals. 
Aquesta vegada, els policies van esperar a 
ser una bona colla per adreçar-se als joves. 
Els independentistes van identificar-se i van 
demanar els números als agents. Aquí 
començà el ball de bastons amb la 
incautació de la pintura com excusa. A més 
del creuament de declaracions, fiscalia i 
defensa han mostrat respectivament els 
informes mèdics de policies i independen¬ 
tistes, on front al dolor a l'avantbraç del 
caporal, i el cop al pit d'un dels agents, s'han 
llistat els ematomes a cames, braços, 
esquenes i cares dels detinguts. 

Finalment el judici ha quedat vist per sen¬ 
tència amb la prèvia ratificació dels càrrecs 
per part de la fiscalia, que ha actuat més 
aviat com a part acusadora i defensora dels 
policies i la petició d'absolució absoluta per 
part de l'advocada defensora. A la jutgessa 
només li resta decidir a qui s'ha de creure. 

Alerta Solidària +Contra-lnfos 15/ 6/ 04 


Protesta per 
Bracons davant 
un acte electoral 
del PSC a Girona 

Girona/ Gironès.- El passat dimarts, 8 de 
juny, a la sortida de l'acte de campanya 
electoral del PSC a Girona que es va fer al 
Centre Cívic de Palau, es va dur a terme una 
acció/ performance simbòlica per protestar 
per les obres de L'eix Vic-0 lot 
L’acte, amb un to pacífic però contundent, 
va captar l'atenció dels militants socialistes, 
entre ells l'alcaldesa de Girona, Anna 
Pagans. La performance consistia en 
col·locar tres siluetes acompanyades amb 
espelmes com a símbol de les víctimes de 
les agressions al terriori, en aquest cas, 
Bracons. Al terra l'acompanyava un breu 
text: "Bracons, Generalitat de Nadalunya" 
Aquesta performance va comptar amb el 
recolzament de Salvem les Valls i s'emmar¬ 
ca en el conjunt d'activitats "Fes la teva per 
Bracons" que es va iniciar aquesta Setmana 
Santa, amb la intenció de que tot aquell que 
vulgui fer sentir la seva veu i/ o acció en 
rebuig a les obres de l’Eix de Trànsit interna¬ 
cional ho pugui fer. Es pot trobar més infor¬ 
mació i els contactes necessaris a la web de 
Salvem les Valls. Contra-lnfos 15/ 6/ 04 



A les portes del míting del Psca Girona. 


^ssL'oratge de la setmana vinent 


Dimecres 16 

Dijous 17 

Divendres 18 

Dissabte 19 

Diumenge 20 

Dilluns 21 

Dimarts 22 

Entrem en un periode de prop de 10 dies amb ruixats dispersos i temperatures 4 o 5 graus més baixes. 
Dissabte serà el dia més inestable i plujós, amb alguna tempesta intensa però de curta durada. A partir de 
diumenge seguiran les tempestes de mitja tarda i les temperatures més baixes, bastant fresques per les dates. 
























































